Il-Maġġur Anthonv Aquilina Il-Maġġur Anthonv Aquilina twieled bħal-lum fil-25 ta' Lulju 1906. Kieku l-Maġġur għandu mija u wieħed (101). Kien tgħammed fis-26 ta' Lulju 1906 ġewwa l-knisja 'ta' San Filep Ħaż-Żebbuġ Malta, l-għada tat-twelid. Missieru kien jismu Indri u ommu kien jisimha Filippa. It-tliet ismijiet li tawh kienu Anthonv / Philip / Joseph. Il-Maġġur ma kienx l-uniku tifel fil-familja għax kellu żewġ ħutu bniet, waħda kien jisimha Filippa u l-oħra Maria. Il-Maġġur kien beda jitgħallem il-banda meta kellu 8 snin, taħt l-Assistent tal-Banda ta' San Filep, Luigi Said, li kien klarinettist prim mal-Banda San Filep. Meta l-Maġġur Anthonv Aquilina wasal biex jagħżel l-istrument, hu kien għażel il-klarinett. Il-Maġġur ta' 14-il sena ħareġ idoqq għall-ewwel darba mal-Banda ta' San Filep. Il-Maġġur ikkompona diversi marċi. L-ewwel marċ li kien ikkompona fl-1945 bl- isem Is-Sur Mizzi mal-Banda Duke of Connaught u l-aħħar marċ li kkompona fl-1985 ' bl-isem Marie Louise. L-aktar marċ li kien għal qalb il-maġġur kien il-marċ Balfrendozan, li kien ikkomponieh fl-1958. Dan il-marċ kien semmieh għal żewġ ħbieb tiegħu mill-Belt, meta dak iż- żmien kien mal-Banda King's Own tal-Belt. Dan il-marċ is-sena d-dieħla se jagħlaq 50 sena li kien ikkomponieh. U la qegħdin insemmu kemm se jagħlaq il-marċ Balfrendozan, din is-sena jagħlqu sninhom ukoll dawn il-marċi li kien ikkompona l-Maġġur: Marċ Il-Bronżajju 1947 — 60 Sena Marċ. Wenzinos 1947 — 60 Sena Marċ In-Nakku 1947 — 60 Sena Marċ Ġanni Sfafar 1947 — 60 Sena Marċ Violet k Roses 1957 — 50 Sena Għadda kemm għadda żmien minn fuq dawn il-marċi, dawn għadhom popolari u jindaqqu regolarment mill-baned Maltin u Għawdxin. Il-Maġġur kien ħalliena fil-21 ta' Settembru 1985 u ġie midfun fil-qabar tal-King's Own tal-Belt. — L, 50 30 Anniversarju (1977-2007) $ ż k ei a